b'\n_START_ARTICLE_\nPort Moresby\n_START_PARAGRAPH_\nPort Moresby je prestolnica in hkrati najve\xc4\x8dje mesto dr\xc5\xbeave Papuanske Nova Gvineje. Mesto se nahaja v zalivu Papua na jugovzhodni obali otoka Nova Gvineja. Pred prihodom Evropejcev so obmo\xc4\x8dje naseljevala razli\xc4\x8dna plemena. Obmo\xc4\x8dje je leta 1873 prvi odkril britanski kapitan John Moresby in ga poimenoval po svojem o\xc4\x8detu admiralu Ferifaxu Moresbyu._NEWLINE_Mesto je bilo upravno sredi\xc5\xa1\xc4\x8de celotnega vzhodnega dela otoka, ki je takrat spadal pod Avstralijo. Skozi desetletja se je to majhno kolonialno mesto razvijalo zelo po\xc4\x8dasi, tako je prva elektrika tja pri\xc5\xa1la \xc5\xa1ele leta 1925, vodovod pa \xc5\xa1ele leta 1941. Svetovno znano je postalo v drugi svetovni vojni, ko so se okoli njega odvijali srditi boji med japonsko in zavezni\xc5\xa1ko vojsko. Septembra 1975 je mesto postalo prestolnica neodvisne dr\xc5\xbeave Papuanska Nova Gvineja._NEWLINE_Danes v mestu \xc5\xbeivi okoli 255.000 ljudi. \xc5\xbdivljenjske razmere v mestu so slabe, prepad me revnimi in bogatimi je velik prav tako je visoka stopnja kriminala.'